131. lahka brigada
131. lahka brigada vojna je jedinica koja je tokom rata u Bosni i Hercegovini djelovala u sastavu Prvog, Trećeg i Šestog korpusa Armije Republike Bosne i Hercegovine. Od prostornih jedinica sa fojničke općine, 10. augusta 1993. formirana je 310. brdska brigada kao jedinica 3. korpusa. Od septembra 1993. do rasformiranja 6. korpusa bila je u njegovom sastavu, u okviru Operativne grupe Istok. Početkom 1994. brigada je postala dio Operativne grupe 2 Visoko 1. korpusa. Ulaskom u 14. diviziju preimenovana je u 131. lahku brigadu. Ušla je u sastav 143. brdske brigade 25. decembra 1995, tokom reorganizacije jedinica 14. divizije. 12 pripadnika brigade odlikovano je Zlatnim ljiljanom, najvišim ratnim priznanjem.